Audhild

Audhild er et norsk kvinnenavn av norrøn opprinnelse. Det har vært kjent på Orknøyene siden tidlig på 1100-tallet, men i Norge kom det antagelig i bruk inspirert av Bjørnsons skuespill Sigurd Slembe (1862).  Benedicta Windt-Val: «Navnenes betydning i Sigrid Undsets konversjonsromaner», Namn og Nemne 2012 (s. 16)

Audhild har norsk navnedag 30. juli.

Etymologi
Audhild er et nyere norsk navn dannet av det norrøne navnet Auðhildr, sammensatt av auðr, «velstand, rikdom» og hildr, «kamp». Ödhhild og Ödhild er gammelsvenske former av navnet.

Utbredelse
Eadhild var et vanlig navn i England på 900-tallet.

Den norrøne formen, Auðhildr, er kjent brukt på Orknøyene på 1100-tallet. Audhild er kjent brukt i Norge første gang i 1877.

|}

Kjente personer med navnet
Personene i listen er ordnet kronologisk etter fødselsår.
 Audhild Torleivsdatter (1100-tallet), kone til Sigurd Slembe
 Arna Audhild Våge (1914–2000), pianist og forfatterinne fra StavangerArna A. Våge
 Audhild Viken (1915–2000), norsk bedriftsleder
 Audhild Sandnes (f. 1947), norsk lærer og oversetter
 Audhild Skoglund (f. 1970), norsk folklorist, forsker og sakprosaforfatter
 Audhild Gregoriusdotter Rotevatn (f. 1975), norsk journalist og programleder
 Audhild Tinglum, norsk malerAudhild Tinglums blogg

Annen bruk av navnet
 Audhild Vikens Vevstove, norsk bedrift

Referanser

Eksterne lenker

Kategori:Kvinnenavn